text: Sort dag i Billund
  17 april 2010 kl. 08.41
  Vulkanasken fra Island tvinger stadig flyene til at blive på jorden og det koster dyrt for landets næststørste lufthavn i Billund.
  Luftrummet i Danmark har nu været lukket siden torsdag middag og lige nu er der ikke udsigt til at flyene kommer på vingerne før tidligst søndag morgen klokken 8.00.
  Den tidshorrisont kan dog meget nemt ændre sig i negativ retning og det bekymrer lufthavnschefen i Billund.
  - Det er en sort dag og jeg vurderer at det koster lufthavnen op mod halvanden million kroner om dagen.
  Et andet sted i Billund ligger Lalandia og her har personalet oplevet en stigende efterspørgsel på overnatninger fra strandede gæster.
  